《和孙德平病秋思归》
宋代·周行己

春雨秋风无尽期，鸢飞鱼跃各天机。年光逝水催前浪，世事浮天换白衣。

草木变衰知节改，田园芜没要吾归。人生万事惟心可，真处何妨世俗讥。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。